Annað er bara meðalmennska enda fer fjarri að allir staðir , borgir eða lönd séu sköpuð jöfn . Komdu með okkur í ferðalag . Ekki komast allir til himnaríkis Biblíunnar og heldur komast ekki allir upp þrönga leiðina til himnaríkis upp Ha´iku dalinn á eynni O´ahu á Hawaii . Ekki árennilegur stiginn til himnaríkis sem svo er kallaður Á toppi hömrum þeirra sem þann dalinn umlykja er komist upp þröngan stálstiga sem á köflum liggur beint við hlið snarbratta klettaveggja og ekkert annað en handriðið skilur frá bráðum dauða . En stiginn er ekki allra . Á honum eru hvorki fleiri né færri en 3922 þrep og hægt að svitna allnokkrum kílóum að klifra alla leiðina enda toppurinn í 850 metra hæð á stað sem nefnist hinu þjála nafni Pu´ukeahiahoe . Þetta væri eflaust afar fjölsóttur ferðamannastaður væri hann opinn enda útsýni héðan ekkert minna en stórkostlegt . En sökum landadeilna hefur enn ekki verið opnað formlega þó gert hafi verið við stigann fræga fyrir tugmilljónir króna fyrir fáum árum . Það breytir ekki því að samkvæmt trú innfæddra á Hawaii er þetta akkurat leiðin til himnaríkis Guðs . Góða ferð !